b'\n_START_ARTICLE_\nSanta Ana, Taguig\n_START_SECTION_\nKasaysayan\n_START_PARAGRAPH_\nAng Santa Ana ay siyang pinakapangulong nayon o kabisera ng bayan. Dito nakatayo ang simbahang pambayan at ito ang siyang unang tinawag na Taguig. Nang dumami ang mga tao at mga nayon at nang maitatag na ang unang simbahang Katoliko dito, ang pangulong nayon ay binigyan ng pangalang Sta. Ana, sunod sa pangalan ng Patronang pintakasi ng bayan._NEWLINE_Ang patron ng mga taga-Sta. Ana ay si San Felipe, ang apostol. Ito ang kanilang napili dahil ang kaarawan o kapistahan nito ay tuwing unang araw ng Mayo. Araw ng Paggawa at karamihan sa mga tao rito ay manggagawa, mangingisda, at magsasaka. Si San Felipe ang kanilang dinarasalan upang humingi ng biyaya sa masaganang ani at  mabuting huli sa kanilang pangingisda._NEWLINE_Marami ring mga samahang pang relihiyon na aktibo sa nayong Sta. Ana na siyang tumutulong sa gawaing pang-espiritual ng mga mamamayan._NEWLINE_Sa harapan ng simbahan ng Sta.Ana nakaluklok ang isang puno ng Acacia, Centenial Tree na siyang naging saksi sa ilang mahahalagang kaganapan sa pamabansang kasaysayan. Sa nasabing puno minsan ay namahinga ang mga katipuneros sa pamumuno na rin Gat. Andres Bonifacio.'